CELEX: 32007R0388
Language: hu
Date: 2007-04-11
Title: A Bizottság 388/2007/EK rendelete ( 2007. április 11. ) a borpiac közös szervezéséről szóló 1493/1999/EK rendelet alkalmazásának egyes részletes szabályai megállapításáról, valamint a borászati eljárások és kezelések közösségi kódexének létrehozásáról szóló 1622/2000/EK rendelet módosításáról

12.4.2007   
            
            
               HU
            
            
               Az Európai Unió Hivatalos Lapja
            
            
               L 97/3
            
         
      A BIZOTTSÁG 388/2007/EK RENDELETE
   
   (2007. április 11.)
   a borpiac közös szervezéséről szóló 1493/1999/EK rendelet alkalmazásának egyes részletes szabályai megállapításáról, valamint a borászati eljárások és kezelések közösségi kódexének létrehozásáról szóló 1622/2000/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 46. cikke (1) bekezdésére,
   mivel:
   
               (1)
            
            
               Az 1493/1999/EK rendelet V. melléklete A. bekezdése előírja a bor legmagasabb engedélyezhető összes kén-dioxid-tartalmától való eltérést, ha az időjárási feltételek ezt szükségessé teszik.
            
         
               (2)
            
            
               Az 1622/2000/EK bizottsági rendelet (2) megállapítja az 1493/1999/EK rendelet alkalmazásának egyes részletes szabályait, különös tekintettel a borok teljes kén-dioxid-tartalmára. Különösen, a 19. cikk (4) bekezdése előírja azon listának e rendelet XIIa. mellékletéhez történő csatolását, mely tartalmazza azokat az eseteket, amikor a tagállamok az időjárási feltételek miatt engedélyezhetik a literenként 300 miligrammnál kevesebb kén-dioxidot tartalmazó bor kén-dioxid-tartalmának literenként legfeljebb 40 miligrammal történő növelését.
            
         
               (3)
            
            
               A 2007. január 12-én kelt levelében a német kormány kérte a bor legmagasabb engedélyezett összes kén-dioxid-tartalmának – amely literenként legfeljebb 300 milligrammban van meghatározva – literenként legfeljebb 40 milligrammal történő növelésének engedélyezését a Baden-Würtemberg, Bajorország, Hessen, valamint a Rajna-vidék-Pfalz tartományokban termelt borok esetében a rendkívül kedvezőtlen időjárási viszonyokat miatt. Ennek a kérésnek helyt kell adni.
            
         
               (4)
            
            
               Az illetékes német hatóságok által benyújtott tudományos jelentések igazolják, hogy a bor megfelelő minőségű előállításhoz, tárolásához, valamint a forgalomba kerüléséhez szükséges kén-dioxid-tartalmat növelni kell az általánoson elfogadott szinthez képest. Az említett időszakos intézkedés az egyetlen rendelkezésre álló megoldás a rendkívüli időjárási viszonyok által károsított szőlőtermésből a piacra kerülő egészséges bor előállítására.
            
         
               (5)
            
            
               Az 1622/2000/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1622/2000/EK rendelet XIIa. mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. április 11-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL L 194., 2000.7.31., 1. o. A legutóbb a 2030/2006/EK rendelettel (HL L 414., 2006.12.30., 40. o.) módosított rendelet.
   
      MELLÉKLET
      
         
            „XIIa. MELLÉKLET
            A bor kén-dioxid-tartalmának szükségszerű emelése az időjárási viszonyok következtében
            (19. cikk)
            
                         
                     
                     
                        Év
                     
                     
                        Tagállam
                     
                     
                        Borvidék
                     
                     
                        Érintett borok
                     
                  
                        1.
                     
                     
                        2000
                     
                     
                        Németország
                     
                     
                        Németország területén valamennyi borvidék
                     
                     
                        A 2000. évben szüretelt szőlőből előállított valamennyi bor
                     
                  
                        2.
                     
                     
                        2006
                     
                     
                        Németország
                     
                     
                        A Baden-Würtemberg, Bajorország, Hessen és Rajna-vidék-Pfalz tartományok borvidékei
                     
                     
                        A 2006. évben szüretelt szőlőből előállított valamennyi bor”